 Kokrajhar  : बि टि सि नि कक्राझार सहराव थानाय कक्राझार सरकारि गोजौसिन गेजेर थांखिबां फरायसालि लांगोनानि उदां गेलेग्रा फोथाराव साननैनि आबुं हाबाफारिजों 24 आरो 25 अक्ट'बर खालाराव भारत सोरखारनि रांखान्थि बिफाननि बान्जायनायाव आरो उक' बेंक ( UCO Bank ) नि हेफाजाबाव सरासनस्रा राज्यो - राजा , नोगोरारि फोरनि गेजेराव सांग्रांथियारि लन मेला खुफुंनाय जायो । मख'जाथावदि बै साननैनि रंगिना संगिना हाबाफारि आरो ग्राहक रंजानाय गोसोजों गाहाम सोमोन्दो लाखिनाय थासारिखौ बेखेवना होयो कक्राझारनि जिला बेंगिरि ( District Commissioner ) पार्थ प्रटिम मजुमदार आरो बर'लेण्ड जारखुंथाइ गौथुमनि उफ्रा गाहाइ नेहाथारि ( Additional Chief Secretary of the Bodoland Territorial Council ) रिबनसन मोसाहारि बिथां मोना आलारि बाथि फोजोंना आबुंङै बेखेवना होयो । रायखांनो गोनां दि बे हाबाफारिया भारत सोरखारनि रांखान्थि मिनिस्थ्रि ( Ministry of Finance ) नि बान्जायनायाव रांखान्थियारि सिबिथाय बिफान ( Department of Financial Services ) नि Customer Outreach Initiative नि मोनसे बाहागो मोन । बे Customer Outreach Initiative नि सिङाव रांखान्थियारि सांग्रांथि ( Financial Awareness ) , डिजिटेल बेंकिं एवारनेस जों लोगोसे गुबुन गुबुन रांखान्थियारि बिथिं नि खामानिफोरनि बेलायाव जौगाखां होगोन होनना बुंथिदों । लोगोसे गाब गोनां हाबाफारियाव वमेन इमपावारमेन , मेक इन इन्डिया , एग्रिकालसार लेन्डिं , ष्टेन आप इन्डिया बायदिआव गोनांथि होनाय जायो । लोगोसे NABARD , ASRLM , NULM , DI & CC आरो SIDBI फसंथाननि अनगायैबो मोनथाम राज्योआरि खोन्दोनि रांङारि फसंथान ( Public Sector Bank ) आरो मोन जिथाम ( 13 ) गावारि खोन्दोनि रांङारि फसंथान ( Private Sector Bank ) बाहागो लाफैयो ।   
कक्राझाराव उक' बेंकनि बान्जायनायाव ग्राहक लन मेला खुंफुंदों